
Europski parlament,
–	uzimajući u obzir Prijedlog odluke Vijeća (COM(2026)0063),
–	uzimajući u obzir članak 38. četvrti stavak Haške konvencije o građanskopravnim aspektima međunarodne otmice djece iz 1980.,
–	uzimajući u obzir članak 81. stavak 3. i članak 218. stavak 6. drugi podstavak točku (b) Ugovora o funkcioniranju Europske unije, na temelju kojih se Vijeće savjetovalo s Parlamentom (C10‑0081/2026),
–	uzimajući u obzir mišljenje Suda Europske unije[footnoteRef:2] o isključivoj vanjskoj nadležnosti Europske unije za izjavu o prihvaćanju pristupa Haškoj konvenciji o građanskopravnim aspektima međunarodne otmice djece iz 1980.,  [2:  	Mišljenje Suda 1/13 od 14. listopada 2014., ECLI:EU:C:2014:2303.] 

–	uzimajući u obzir članak 84. i članak 117. stavak 8. Poslovnika,
–	uzimajući u obzir izvješće Odbora za pravna pitanja (A10‑0157/2026),
1.	odobrava ovlašćivanje država članica da u interesu Europske unije prihvate pristup Cabo Verdea Haškoj konvenciji o građanskopravnim aspektima međunarodne otmice djece iz 1980.;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica, kao i Stalnom uredu Haške konferencije o međunarodnom privatnom pravu.

